สวัสดีค่ะ รบกวนสอบถามคุณค่ะ คือดิฉัน ติดโควิดตั้งแต่10 กย ตรวจเจอ ไม่มีอาการค่ะรักษาที่ รพ 14 วัน และกักตัวตามมาตรการกำหนดอีก14 วัน รวมทั้งหมด28วันครบกำหนดวันที่7 ตค ที่ผ่านมาค่ะ ปัจจุบันสามารถไปทำงานได้ตามปกติค่ะ ข้อ 1 ประจำเดือนครั้งสุดท้าย 6 กย หมดวันที่ 10 ค่ะ(ปกติมาตรงวันที่6 ทุกเดือนค่ะ)ปัจจุบันยังไม่มา เปนเพราะสาเหตอะไรคะ ยังไม่ได้มีอะไรกับแฟนค่ะ ข้อ2 ถ้ามีอะไรกับแฟน วันนี้ 13 ตค ถ้าไม่ป้องกันจะมีโอกาสท้องไหมคะ ข้อ3 แล้วแฟนจะมีโอกาศได้รับ เชื่อโควิดที่เรารักษาหายแล้วมั้ยคะ
สวัสดีค่ะ ประจำเดือนที่ไม่มาหรือมาช้ากว่า 35 วัน ถือว่าช้าผิดปกติ อาจจะมีสาเหตุได้หลายอย่างเช่น การตั้งครรภ์ ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวลโดยหากไม่ได้มีเพศสัมพันธ์ในช่วงเดือนที่ผ่านมาเลย โอกาสตั้งครรภ์ก็น้อย แต่การที่ประจำเดือนไม่มา ไม่ได้บ่งบอกว่าถ้ามีเพศสัมพันธ์ในตอนนี้จะตั้งครรภ์ไม่ได้ แนะนำว่าถ้าจะมีเพศสัมพันธ์วันนี้ก็ควรใส่ถุงยางอนามัยป้องกันไปด้วย และหากแพทย์ให้ออกจากรพแล้ว หรือติดเชื้อมาครบ 28 วันแล้ว สามารถใช้ชีวิตได้ตามปกติ โอกาสแพร่เชื้อให้บุคคลอื่นมีได้ค่อนข้างน้อยค่ะ และสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป